open-index/open-wikipedia-markdown huggingface dataset:
פרידריך, נסיך הוהנצולרן-הכינגן

**פרידריך, נסיך הוהנצולרן-הכינגן** (בגרמנית: **Friedrich von Hohenzollern-Hechingen**; 22 ביולי 1776 - 13 בספטמבר 1838) היה הנסיך הלפני אחרון של הוהנצולרן-הכינגן.

## ביוגרפיה
פרידריך היה הילד היחיד של הרמן, נסיך הוהנצולרן-הכינגן ומקסימיליאנה, נסיכת גאבר, בתם של פרנסואה הראשון ז'וזף, נסיך גאבר השני ומארי אמור דזירה דה רובראי. פרידריך התחנך בשטוטגרט, ולאחר מכן למד בכמה אוניברסיטאות גרמניות. בשנת 1800 הגיע פרידריך לווינה, שם היה בן חסותו של פרנץ השני, קיסר האימפריה הרומית הקדושה. בשנת 1806 הוא ניהל את המשא ומתן עם נפוליאון בשם אביו, ובעקבות כך הצטרפה הנסיכות לקונפדרציה של הריין. בין השנים 1806–1812 לחם פרידריך לצד הצרפתים במלחמות הנפוליאוניות, ואף נפצע קשה בשנת 1812 במהלך המערכה ברוסיה. בשנת 1810 מת אביו, ופרידריך עלה לשלטון במקומו. בשנת 1813 בעקבות קרב לייפציג הצטרף פרידריך למחנה הקואליציה האנטי-צרפתית השישית, ובשנת 1815 צירף את הנסיכות לקונפדרציה הגרמנית. ב-13 בספטמבר 1838 מת פרידריך בהכינגן, ובנו קונסטנטין, נסיך הוהנצולרן-הכינגן עלה לשלטון במקומו.

## משפחתו
ב-26 באפריל 1800 התחתן פרידריך בפראג עם הנסיכה פאולינה מקורלנד, דוכסית זאגאן, בתו של הדוכס האחרון של קורלנד, פטר פון בירון, ממנה היה לו ילד אחד:
* קונסטנטין, נסיך הוהנצולרן-הכינגן (1801–1869)

## קישורים חיצוניים

* 

קטגוריה:בית הוהנצולרן
קטגוריה:מלחמת רוסיה–צרפת (1812): אישים
קטגוריה:גרמנים שנולדו ב-1776
קטגוריה:גרמנים שנפטרו ב-1838
לא תישא שמע שווא

**לא תישא שמע שווא** היא מצוות לא תעשה מהתורה האוסרת להקשיב או להאמין לכל צורה של לשון הרע. מצווה זו כוללת גם איסור על דיין להקשיב לטיעוניו של בעל דין אחד בלא ידיעתו של בעל דין אחר.

## מקור המצווה
המצווה מופיעה בפרשת משפטים בפסוק: 

תרגום ירושלמי מבאר:  [בתרגום לעברית: לא תקבלו דברי שקר מאדם המאשים את חברו בפניך, ולא תשלב ידך עם רשע כדי להיות עד שקר.]
רש"י מפרש שהפסוק עוסק בשני עניינים שונים הנכללים במצווה: 

## פרטי האיסור
כתב החפץ חיים: 

ובהסבר פרטי המצוה והעמידה מול דברי לשון הרע שאדם כבר שמע כתב החפץ חיים 

כלומר כל עוד מוצאים צדדים לכף זכות וסיבות מדוע אין גנות בעובדה שסיפרו לי ובכלל זה שאולי מה שסיפרו לי הוא רק חלק מהסיפור או שהמספר ראה את הדברים רק מנקודת מבטו או שפירש אותם בצורה לא נכונה או שאולי הוא בטעות מגזים או מחסיר פרטים – מותר לי להאמין שהעובדה הבסיסית היא אמיתית אך לא הגנות שבדברים. אך אם לא מוצאים סיבות כאלו ולהאמין לעובדה פירושה לקבל את הגנות – חובה שלא להאמין שהדברים התרחשו. ונראה שברוב רובם של המקרים אפשר להצליח להסתכל עליהם במבט של כף זכות והטלת ספק בגנות ואין צורך להניח שהמספר משקר.

## טעם המצווה
ספר החינוך מבאר את טעם המצווה במילים חריפות על הסכנה הגלומה בכל קרבה לדיבור שאינו אמת:

כמו כן, טוען "אורחות צדיקים" כי רק באמצעות גערה בדוברי שקר ניתן להפסיקם, וכל המקשיב ומסביר פנים ללשון הרע כאילו אמר את הדברים בעצמו:

## חשיבות המצווה
על מצווה זו אמרו חז"ל: 

## האיסור לדיין
ההלכה היא, כאמור, שאסור לדיין לשמוע את אחד הצדדים שלא בנוכחות הצד השני. יחד עם זאת, הרמ"א מתיר לשמוע את אחד הצדדים לבדו כאשר אין לדיין ידיעה שהתיק יובא להכרעתו. בנסיבות כאלה יהיה מותר לדיין לבסוף לדון בתביעה בתנאי שהצד הנגדי מודע לכך שהדיין כבר שמע את דברי הצד השני. הסמ"ע מסביר שכאשר הדיין אינו יודע שידון בתיק, אין דברי הטוען נכנסים כל כך באזניו.
## ראו גם
* לא תלך רכיל בעמיך

## קישורים חיצוניים
* פרופ' אליאב שוחטמן, כללי הצדק הטבעי ועֶקרון השוויון בשמיעת טענות בעלי הדין, אתר דעת
* שו"ת מעשי בהלכות לשון הרע באתר היברובוקס.
## הערות שוליים

קטגוריה:מצוות לא תעשה
קטגוריה:לשון הרע
קטגוריה:משפט עברי: סדרי הדין
לאורה ווטילאיינן

**סאנה לאורה ווטילאיינן** (בפינית: **Sanna Laura Voutilainen**; נולדה ב-17 במאי 1975) היא זמרת פינית.

## ביוגרפיה
לאורה נולדה בייבסקילה. הסינגל הראשון שהוציאה נקרא "*Muuttanut oon maailman*", וב-1993 הוציאה את השיר "*Kerran*", אשר נחל הצלחה. ב-1994 הוציאה את אלבומה הראשון. ב-1994 וב-1996 זכתה בפרס המוזיקה אמה ("*Emma Award*"), בקטגוריית הזמרת הטובה ביותר.

ווטילאיינן השתתפה בתחרות הגמר הלאומית לייצוג פינלנד באירוויזיון 2002 עם השיר "מכורה לך" (מילים של ינינה פריי), וזכתה במקום הראשון. בתחרות האירוויזיון הגיעה למקום העשרים מתוך עשרים וארבעה משתתפים, למרות הפרסום הרב לו זכה השיר.

ב-2007 ניסתה פעם נוספת לייצג את פינלנד באירוויזיון, כאשר פינלנד שימשה כמדינה המארחת של התחרות, אך לא זכתה בתחרות הלאומית.

### דיבוב
לקחה חלק במספר הפקות דיבוב במדינתה. דיבבה בין היתר את מגארה בסרט הרקולס, את גלוריה במדגסקר ואת ונסה בכוורת בסרט.

## קישורים חיצוניים

* 

קטגוריה:זמרות פיניות
קטגוריה:זמרות פופ פיניות
קטגוריה:מדבבות פיניות
קטגוריה:משתתפי אירוויזיון 2002
קטגוריה:ילידות 1975
קטגוריה:פינים שנולדו ב-1975
עישון (סרט)

**עישון **(באנגלית: **Smoke**) הוא סרט עצמאי אמריקאי משנת 1995 של הבמאי ויין ואנג  והסופר פול אוסטר. הסיפור המקורי נכתב על ידי אוסטר, שגם כתב את התסריט. בסרט משחקים בין היתר הארווי קייטל, ויליאם הרט, פורסט ויטאקר, אשלי ג'אד, סטוקרד צ'אנינג והארולד פרינו ג'וניור.

## עלילה

## שחקנים
* הארווי קייטל - אוגוסטוס "אוגי" וורן
* ג'ארד האריס - ג'ימי רוז
* ויליאם הרט - פול בנג'מין
* דניאל אוסטר - גנב הספרים
* הארולד פרינו ג'וניור - תומאס ("ראשיד") קול
*ג'יאנקרלו אספוזיטו - OTB Man #1, טומי פינלי
* חוזה ז'וניגה - OTB Man #2, ג'רי
*פורסט ויטאקר - סיירוס קול
* סטוקרד צ'אנינג - רובי מקנוט
* אשלי ג'אד - פליסיטי
*אריקה גימפל - דורין קול
* דירדרה אוקונל - סו המלצרית
* ויקטור ארגו - ויני
* מישל הרסט - דודה אם
* מאליק יובה - הקריפ
* מארי בי וורד - אפריל לי
* קלריס טיילור - סבתא את'ל

## קבלה וביקורת
באתר עגבניות רקובות לסרט יש דירוג של 93% בהתבסס על 29 ביקורות. הסרט הרוויח 8 מיליון דולר בארצות הברית ו-30 מיליון דולר ברחבי העולם.

### פרסים
**זכיות**
* פסטיבל הסרטים הבינלאומי בברלין ה-45 - פרס דוב הכסף, וויין וואנג (1995)
* פרס מבקרי הקולנוע הדנים - פרס הסרט האמריקאי הטוב ביותר (1995)
* פרס הקולנוע הגרמני לסרט הזר הטוב ביותר (1995)
* פרסי הסרטים והטלוויזיה של MTV - פרס הכריך הטוב ביותר (1996)
* פרס אינדפנדנט ספיריט - התסריט הראשון הטוב ביותר, פול אוסטר (1995)

**מועמדות**
* סטוקרד צ'אנינג - שחקנית המשנה הטובה ביותר - פרס גילדת השחקנים

## סרט המשך
לסרט קיים סרט המשך בשם "מוציאים עשן" "Blue in the Face"  העוקב אחר כמה מן הדמויות, ומציג מספר דמויות חדשות. הסרט זכה לביקורות מעורבות.

## קישורים חיצוניים
* 

* Smoke Jazz & Supper Club-Lounge

## הערות שוליים

קטגוריה:סרטי 1995
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:ניו יורק בקולנוע
קטגוריה:פול אוסטר
איליה סגלוביץ'

**איליה ולנטינוביץ' סגלוביץ**' (13 בספטמבר 1964, גורקי — 27 ביולי 2013, לונדון) היה מייסד שותף של פורטל האינטרנט ומנוע החיפוש יאנדקס, כמו גם מערכת המידע "הקורפוס הלאומי של השפה הרוסית". היה מתכנת ופעיל חברתי רוסי ממוצא יהודי שיחד עם חברו לכיתה, ארקדי וולוז', ניהלו את חברת יאנדקס. נהג לתרום ולהיות פעיל בסיוע ליתומים ולילדים חולים.

## קורות חיים
הוא נולד בעיר גורקי (כיום נקראת ניז'ני נובגורוד) שברוסיה הסובייטית. אביו, ולנטין איליץ' סגלוביץ' (נולד ב-1936), היה גיאו-פיזיקאי, חתן פרס ברית המועצות על תגליות בשטחי קזחסטן הסובייטית של אבני כרומיט.

הוא בוגר בית הספר הרפובליקני לפיזיקה ומתמטיקה באלמטי, לאחר מכן למד במוסקבה במכון מחקר גאולוגי (1981-1986), בפקולטה הגיאופיזית.

לאחר סיום הלימודים, סגלוביץ' עבד כמתכנת במכון הסובייטי למשאבים מינרליים, היכן שכתב על מערכות מידע גיאופיזיות בפורטרן. ב-1991, הוא החל לעבוד עם ארקדי וולוז'.

יחד עם אשתו, מרי, איליה היה עוסק באופן פעיל בפילנתרופיה (באמצעות ארגון "ילדי מריה"), ארגן את ביקורו ברוסיה לצורך בידור הילדים החולים על ידי הצוות הבינלאומי של הליצנים, פאץ' אדמס, ולעיתים קרובות הוא עצמו היה מופיע עם הקבוצה.

הוא היה גם חבר מועצת המנהלים של קרן "שושלת", אשר עד לשנת 2015 עסקה בפופולריזציה של המדע ברוסיה.

### פטירתו
בספטמבר 2012 הוא אובחן בסרטן הקיבה, ואז נתגלה כחולה בגידול מאוד אגרסיבי וממאיר במוחו. ב-25 ביולי 2013, דווח כי ארקדי וולוז' הודיע על פטירת עמיתו, אבל אחר-כך המידע הזה הופרך, והובהר כי סגלוביץ' נמצא בלונדון בתרדמת אך לא-נצפתה פעילות מוחית. סגלוביץ' נשאר מונשם במשך כיומיים, בתקווה לאבחון שגוי. עם זאת, לא-חל שיפור במצבו וב--27 ביולי 2013, סגלוביץ' הלך לעולמו.

הוא נקבר בבית הקברות טרויקורובסקי שבמוסקבה, רוסיה.

## קישורים חיצוניים

* 

## הערות שוליים

קטגוריה:ממציאים יהודים רוסים
קטגוריה:אנשי עסקים יהודים רוסים
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1964
קטגוריה:רוסים שנפטרו ב-2013
קטרינה בלוביטש

**קטרינה "קאטי" בלוביטש** (בגרמנית: **Katharina "Kati" Bellowitsch**; נולדה ב-13 ביוני 1974) היא מגישת רדיו ומנחת טלוויזיה אוסטרית.

## ביוגרפיה
בלוביטש נולדה בגראץ והוכשרה כמורה לבית ספר יסודי.

ב-1996 החלה לשמש כמגישה בתחנת רדיו בשטיריה וב-2000 החלה לעבוד ב-ORF, ארגון השידור הלאומי של אוסטריה, שם הגישה גם ברדיו וגם בטלוויזיה.

בטלוויזיה עבדה בעיקר בתחום הילדים, היא הגישה בין היתר את התוכנית "Forscherexpress" (חוקרים אקספרס) בה ילדים נחשפים לתחום המדע ואת תוכנית חידון הילדים "Drachenschatz" (אוצר הדרקון), את שתי תוכניות אלה הגישה לצד סופר הילדים תומאס ברזינה.

ב-2010 הנחתה את נשף האופרה של וינה, אירוע שנתי מסורתי הנערך בבית האופרה של וינה.

מ-2010 ועד 2011 הנחתה את תחרות השירה לילדים "Kiddy Contest".

ב-2011 כשאוסטריה חזרה להשתתף בתחרות האירוויזיון היא החלה לשמש כמציגת הניקוד האוסטרי.

## קישורים חיצוניים

קטגוריה:מנחות טלוויזיה אוסטריות
קטגוריה:שדרניות רדיו וטלוויזיה
קטגוריה:סגל ORF
קטגוריה:ילידות 1974
קטגוריה:אוסטרים שנולדו ב-1974
הנס-אדולף פון ארנסדורף

**הנס-אדולף פון ארנסדורף** (בגרמנית: **Hans Adolf von Arenstorff**; 18 באוקטובר 1895 – 5 במאי 1952), היה גנרל בוורמאכט במהלך מלחמת העולם השנייה.

## ביוגרפיה
### קריירה מוקדמת
פון ארנסדורף נולד ב-18 באוקטובר 1895 בניינבורג, ובשנת 1914 הוא התגייס לצבא הקיסרות הגרמנית, והצטרף לרגימנט הדרגונים ה-16, עמו לחם במהלך מלחמת העולם הראשונה. בשנת 1915 הוא הועלה לדרגת לויטננט, ובשנת 1917 הוא הועבר לדיוויזיה ה-17, ולאחר מכן לחטיבה ה-34. על פעולותיו בקרבות קיבל פון ארנסדורף את עיטור צלב הברזל דרגה ראשונה ושנייה.

לאחר המלחמה הצטרף פון ארנסדורף לרייכסווהר, ומילא בו תפקידי פיקוד ומטה. ב-1 באפריל 1925 הוא הועלה לדרגת אובר-לויטננט, וב-1 באפריל 1930 הוא הועלה לדרת ריטמייסטר. ב-1 בדצמבר 1935 הוא הועלה לדרגת מיור, וב-6 באוקטובר 1936 הוא מונה למפקד הגדוד ה-1 ברגימנט הפרשים ה-13. ב-1 בינואר 1939 הוא הועלה לדרגת אוברסט לוטננט, וב-26 באוגוסט אותה שנה הוא מונה למפקד גדוד הסיור ה-152.

### מלחמת העולם השנייה
במהלך המערכה על צרפת לחם פון ארנסדורף עם גדודו כחלק מהדיוויזיה ה-52, וב-14 במאי 1941 הוא מונה למפקד רגימנט הרובאים ה-79. במהלך מבצע ברברוסה לחם פון ארנסדורף עם הרגימנט שבפיקודו כחלק מדיוויזיית הפאנצר ה-16, וב-1 בנובמבר 1941 הוא הועלה לדרגת אוברסט. ב-14 בינואר 1942 הוא מונה למפקד חטיבת הרובאים ה-16, ובאותו היום קיבל את עיטור הצלב הגרמני בזהב. פון ארנסדורף לחם עם החטיבה במהלך מתקפת הקיץ הגרמנית ובמהלך קרב סטלינגרד כחלק מדיוויזיית הפאנצר ה-16, ובנובמבר 1942 הוא מונה למפקד הדיוויזיה הממונעת ה-60, ופיקד עליה במהלך הקרבות הקשים בסטלינגרד. ב-1 בינואר 1943 הוא הועלה לדרגת גנרל-מיור, וב-3 בינואר הוא נכנע עם שרידי הדיוויזיה לכוחות הצבא האדום. פון ארנסדורף נשלח למחנה השבויים בברייאנקה-קראסנופול, שם מת ב-5 במאי 1952.

## קישורים חיצוניים
* הנס-אדולף פון ארנסדורף באתר geocities 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1895
קטגוריה:גרמנים שנפטרו ב-1952
בורקארד הראשון, רוזן צולרן

**בורקארד הראשון, רוזן [[בית הוהנצולרן|צולרן]]** (בגרמנית: **Burkhard I. von Zollern**; נולד לפני 1025–1061) נחשב לאב הקדמון הראשון המתועד של בית הוהנצולרן.

## ביוגרפיה
מוצאו של בורקארד אינו ברור, ויש הטוענים כי הוא היה בנו של פרידריך, רוזן זיליכגאו ואירמנטרוד, בתו של בורקארד, רוזן נלנבורג. בורקארד נרצח בשל נקמת דם בשנת 1061, אך מעט ידוע על האנשים האמורים עצמם, או על קשר אפשרי ביניהם. בנו של בורקארד, פרידריך הראשון, רוזן צולרן, ירש את נחלותיו, ואף הרחיב אותן.

## ראו גם
* בית הוהנצולרן

## קישורים חיצוניים

* בורקארד הראשון, רוזן צולרן
* בורקארד הראשון, רוזן צולרן

## הערות שוליים

קטגוריה:נפטרים ב-1061
קטגוריה:בית הוהנצולרן
פסטיבל אייל הזהב

ממוזער|250px|הזמרת המולדובנית אלכסה במהלך פסטיבל אייל הזהב 2008
**פסטיבל אייל הזהב** (ברומנית: **Cerbul de Aur**) הוא פסטיבל מוזיקה פופולרית ברומניה, הנערך מדי שנה בכיכר העירייה הישנה בבראשוב.

הפסטיבל נערך לראשונה ב-1968, אך ב-1971 נאסר על ידי השלטון הקומוניסטי. לאחר נפילת השלטון במהפכה הרומנית (1989) חודש הפסטיבל ואורגן מחדש מ-1992. האירוע נערך בקיץ, ומשודר בשידור ישיר לטלוויזיה הרומנית. בין השנים 2010 ל־2017 לא נערך הפסטיבל עקב בעיות תקציב.

## אורחים ידועים

## נציגים ישראלים
* 1996 - ירמי קפלן.
*2008 - הצמד הישראלי "תמי וניר" (תמי כספי-אשל וניר חלמיש). הצמד זכה במקום ה-6 מתוך 30 משתתפים באותה שנה.
*2018 - עומר נצר.

## קישורים חיצוניים
* 

* Golden Stag Festival
* The Golden Stag Festival in Ceausescu’s Romania (1968-1971)


קטגוריה:בראשוב
קטגוריה:רומניה: תרבות
אייל הזהב
קרלוס הורסט פולדנר

**קרלוס הורסט אלברטו פולדנר ברוינה** (בגרמנית: **Carlos Horst Alberto Fuldner Bruene**; 16 בדצמבר 1910, בואנוס איירס, ארגנטינה – 1992, מדריד, ספרד) היה חייל ארגנטינאי ממוצא גרמני בדרגת האופטשטורמפיהרר באס אס, דמות מפתח בהברחתם מאירופה של פושעי מלחמה נאצים.

## ביוגרפיה
הוא נולד למשפחה של גרמנים מהגרים בבואנוס איירס. בשנת 1922, פולדנר חזר לגרמניה. ב־1932 הצטרף לאס.אס. בהוראת מפקד SD, וולטר שלנברג והיינריך הימלר החל ללמוד דרכים אפשריות להברחת הנאצים מגרמניה. מאז 1945, בתמיכת נשיא ארגנטינה חואן פרון, החל להבריח מאירופה פושעי מלחמה נאצים לאמריקה הלטינית, במיוחד נודע בכך שסייע להימלטותו מגרמניה של אדולף אייכמן כחלק מרשת "נתיבי העכברושים". ייסד חברה בשם CAPRI (ראשי תיבות בספרדית ל: **C**ompañía **A**rgentina para **P**royectos y **R**ealizaciones **I**ndustriales – Fuldner y Cía), שעסקה בשיפוץ ובניית תחנות הידרואלקטריות ושימוש במשאבים טבעיים עבור תיעוש המדינה. בארגנטינה ובספרד ברוב המקרים היה ידוע בשם קרלוס פולדנר, בגרמניה נודע בשם הורסט פולדנר.

## ראו גם
* ODESSA
* אדולף אייכמן
* מבצע פינאלה
* רודולפו פרוידה

## הערות שוליים

קטגוריה:אנשי אס אס
קטגוריה:פושעי מלחמה נאצים שנמלטו לאמריקה הדרומית
קטגוריה:ארגנטינה והשואה
קטגוריה:ארגנטינאים שנולדו ב-1910
קטגוריה:ארגנטינאים שנפטרו ב-1992
רודולפו פרוידה

**רודולפו פרוידה** (בספרדית: **Rodolfo Freude**, 11 בספטמבר 1920 – 18 באוקטובר 2003) היה מדינאי ארגנטינאי, הראשון שעמד בראש השירותים החשאיים של ארגנטינה וארגון המודיעין SIDE.

## ביוגרפיה
נולד בבואנוס איירס בספטמבר 1920 (על פי מקורות אחרים, ב־1922) למשפחה של ארגנטינאי, איש עסקים ממוצא גרמני בשם לודוויג פריידה (1889–1956). במהלך מלחמת העולם השנייה רודולפו סייע לאביו, שהיה נשיא המועדון הגרמני בבואנוס איירס. בשנים 1941–1945, על פי כמה מקורות, שיתף פעולה עם המשטרה החשאית של הרייך השלישי.

רודולפו היה חלק מפמלייתו של פרון, אשתו אוויטה ואחיה, חואן דוארטה.

בשנים 1944–1945, רודולפו היה עוזרו של פרון, כשהלה החזיק במשרת שר העבודה ולאחר מכן כסגן נשיא המדינה. ב־1946, כאשר פרון מונה לנשיאות המדינה, לודוויג פריידה סיפק לו תמיכה כספית, רודולפו ("רודי", כפי שהוא כונה על ידי פרון), השתתף במערכת הבחירות כמזכירו האישי של פרון, לאחר בחירתו של פרון לנשיאות הוא מינה את רודולפו למנהל השירותים החשאיים "מחלקת מידע" (בספרדית: **División Informaciones**), שמאוחר יותר הפכה למזכירות המודיעין והוטלה עליה המשימה לפעול כשירות המודיעין והריגול על כוחות האופוזיציה במדינה, מעקב אחר שגרירויות זרות ופעילות קומוניסטית באמריקה הלטינית. כראש המודיעין הארגנטינאי, רודולפו השתתף בפעילויות של ארגון יוצאי אס אס והענקת מחסה בארגנטינה לפושעי מלחמה נאצים כמו אדולף אייכמן ואריך פריבקה כחלק מרשת ההברחה "נתיבי העכברושים".

אחרי ההפיכה הצבאית של 1955 רודולפו לא היה מעורב עוד בפעילויות פוליטיות. הוא מת ב־2003, על פי מקורות אחרים, ב־2006.

## ראו גם
* ODESSA
* המודיעין הארגנטינאי
* קרלוס פולדנר

## קישורים חיצוניים

## הערות שוליים

קטגוריה:פוליטיקאים ארגנטינאים
קטגוריה:אנשי ארגוני ביון
קטגוריה:קהילת המודיעין הארגנטינאית
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנולדו ב-1920
קטגוריה:ארגנטינאים שנפטרו ב-2003
וסנה פיסארוביץ'

**וסנה פיסארוביץ**' (בקרואטית: **Vesna Pisarović**; נולדה ב-9 באפריל 1978) היא זמרת, פזמונאית ומלחינה קרואטית.

## ביוגרפיה
פיסארוביץ נולדה בברצ'קו וגדלה בפוז'גה. מגיל צעיר למדה בבית ספר למוזיקה, ניגנה בחליל, שרה במקהלה והשתתפה בתחרויות מוזיקה. באמצע שנות התשעים עברה לזגרב ולמדה באוניברסיטת זאגרב. באותה תקופה גם החלה לשיר במועדונים ולכתוב שירים.

ב-1997 הופיעה בפסטיבל המוזיקה זאדאר פסט, הנערך בעיר זאדאר. ב-2000 יצא אלבומה הראשון, שנקרא "Da znaš".

ב-2002 זכתה בתחרות "דורה", הבוחרת את נציג קרואטיה לאירוויזיון, עם השיר "כל דבר שאני רוצה". בתחרות עצמה, בטאלין, הגיעה למקום ה-11. היא כתבה את השיר "בדיסקו", שייצג את בוסניה והרצגובינה באירוויזיון 2004.

## קישורים חיצוניים
* 

* Vesna Pisarović, the Great Yugoslav Songbook

קטגוריה:משתתפי אירוויזיון 2002
קטגוריה:זמרות קרואטיות
קטגוריה:נציגי קרואטיה באירוויזיון
קטגוריה:ילידות 1978
מישל סטיבנסון (במאית)

**מישל סטיבנסון** (באנגלית: **Michèle Stephenson**) היא קולנוענית האיטית ועורכת דין לשעבר לזכויות האדם. סטיבנסון יוצרת סרטים דוקומנטריים ועלילתיים, מתוך מחויבות לספר סיפורים אנושיים ואישיים, אשר לעיתים קרובות אינם נכללים בתקשורת המיינסטרים.

## קריירה
עם בן זוגה ג'ו ברוסטר, סטיבנסון ייסדה את Rada Film Group, במטרה לספר סיפורים על קהילות אשר הוזנחו על ידי הזרם המרכזי של התקשורת ולתרום לפסיפס הנרטיב האמריקאי. הזוג, שחי עם ילדיהם בברוקלין, ניו יורק, מביימים ומפיקים סרטים תיעודיים ועלילתיים. בשנת 2008, הם ביימו את *Slaying Goliath*, סרט דוקומנטרי העוקב אחר 10 ימים בחיי קבוצת הכדורסל בהארלם של בנם, שבכיתה ה'. הסרט מראה את ההתנגשות התרבותית שהילדים חווים בטורניר לאומי שמתקיים בפרברי פלורידה. ברוסטר וסטיבנסון גם הפיקו וביימו את הסרט *Faces of Change*, אשר עוקב אחר חמישה פעילים בחמש יבשות הנלחמים בגזענות בקהילות שלהם.

בשנת 1999, ברוסטר וסטיבנסון יצאו לתעד את החוויות של הבן שלהם ושל חברו הטוב ביותר, מהזמן ששניהם נכנסו לגן חובה בבית ספר פרטי במנהטן ועד סיום התיכון ב-2012, בסרט הדוקומנטרי *American Promise*. מטרתם הייתה לבחון מקרוב את חוויית ההתבגרות והניסיון של שני בנים אפריקאים-אמריקאים ממעמד הביניים, בבית ספר פרטי שהוא בעיקרו לבן. ברוסטר וסטיבנסון הם עמיתי מכון סאנדנס, עמיתי טרייבקה, וזוכי מימון קרן טרייבקה גוצ'י לפרויקט סרט *American Promise* בן 13 השנים. הסרט הוא הליבה של קמפיין מולטי-תקשורתי המשתמש במדיות שונות כדי לסייע לקידום צעירים של צבע.

הקרנת הבכורה של *American Promise* אירעה בפסטיבל הסרטים סאנדנס ב-2013, שם זכה הסרט בפרס השופטים המיוחד למצוינות ביצירת קולנוע, והסרט גם היה נבחר פסטיבל הסרטים בניו יורק. *American Promise* זכה בפרס השופטים לסרט התיעודי הטוב ביותר בפסטיבל Full Frame, וכן באותו הפרס בפסטיבל הוט ספרינגס, ובפרס סרט רב-ההשפעה ב-PUMA BritDoc. סטיבנסון וברוסטר גם זכו בפרס NAACP Image עבור הספר הנלווה לסרט, *Promises Kept: Raising Black Boys to Succeed in School and in Life*.

עבודתה של סטיבנסון הופיעה ב-PBS, ההצגה מתחילה, MTV ועוד ערוצי תקשורת. פרסים וכיבודים שזכתה בהם כוללים: הסרט הטוב ביותר שבוים על ידי אישה של צבע, ADFF (Architecture & Design Film Festival); פרס השופטים לסרט התיעודי הטוב ביותר, הפסטיבל האמריקאי לסרטים שחורים; פרס הגיוון, פסטיבל הסרטים התיעודיים הבינלאומי SilverDocs; פרס הנרי המפטון למצוינות בקולנוע ובמדיה דיגיטלית.

סטיבנסון היא אחת המייסדים, והפיקה בשיתוף מספר סרטים דוקומנטריים קצרים בפרויקט השיחה, סדרה של סרטי דעה דוקומנטריים עבור "הניו יורק טיימס", כולל חינוך לשוויון, שיחה עם אנשים לבנים על גזע, ושיחה עם נשים שחורות על גזע.

סטיבנסון משתתפת במגוון כנסים ופאנלים, ומשמשת כנואמת ומרצה על נושאים הקשורים לקהילות של צבע.

## קישורים חיצוניים

## הערות שוליים

קטגוריה:במאיות האיטיות
קטגוריה:במאים האיטים
לביא תעשיות רהיטים

**לביא - תעשיות רהיטים**, הוא מפעל בתחום ריהוט ועיצוב בתי כנסת. המפעל הוקם בשנות השישים, וריהט כמה מבתי הכנסת הגדולים בעולם.

## סקירה כללית
המפעל שוכן בקיבוץ לביא בגליל התחתון, ומשתרע על פני 5,000 מ"ר. במפעל מועסקים למעלה מ-100 אנשי מקצוע, בהם מעצבים, אמנים ואומנים. המפעל עוסק בעיצוב, פיתוח, תכנון, ייצור והתקנה של מערכות ישיבה וריהוט, ארונות קודש, בימות, עמודי חזן, וכן פריטים ייחודיים לבתי כנסת וישיבות. מוצרי החברה נמצאים ביותר מ-5,600 בתי כנסת בעולם. המפעל מבצע גם פרויקטי ריהוט מחוץ לעולם בתי הכנסת, בעיקר בתחום ההארחה.

## היסטוריה
קיבוץ לביא הוקם בשנת 1949, ועל מנת לתת מענה לצרכים השונים הוקמה נגרייה קטנה. באותם ימים עסק צוות עובדי הנגרייה בהקמת צריפי עץ – צריפים שנרכשו בשוודיה על ידי הסוכנות היהודית וחולקו ליישובים הצעירים כפתרון זמני למגורים. שאריות עץ שנותרו לאחר הקמת הצריפים שימשו את צוות הנגרייה לבניית חדר האוכל הראשון של הקיבוץ. בנוסף לשירותים שסיפק צוות הנגרייה לקיבוץ, עסק הצוות בייצור שולחנות וכיסאות. אלו נמכרו לסוכנות היהודית.

בשנת 1954 הוחלט על הקמת בית כנסת ביישוב הסמוך, שדה אילן, והם פנו לצוות הנגרייה בבקשה שיבנה עבורם את הכיסאות עבור בית הכנסת. הבקשה התקבלה בהיסוס, אך מרגע שהוחלט לקבל את העבודה נרתם הצוות לעניין והחל ללמוד את התחום.

כשנתיים לאחר מכן החלה הקמתו של בית הכנסת בלביא, ועבודות העץ הוטלו על צוות הנגרייה. מנהל הנגרייה ואחד מחברי הקיבוץ נסעו לירושלים על מנת לבחון סגנונות עיצוב של כיסאות בכמה בתי כנסת שאליהם הופנו על ידי האדריכל. לאחר שלמדו וחקרו הוכנו תוכניות לייצור הכיסאות - בעיצוב וסגנון דומים לאלו שהיו נפוצים בבתי הכנסת בקהילות יהדות מזרח אירופה לפני השואה. בנוסף לייצור הכיסאות עסק צוות הנגרייה בבניית ארון הקודש והבימה. חלקי המתכת ששולבו בבימה יוצרו גם הם על ידי צוות מסגרים מקומי על פי הנחיית אנשי הנגרייה. בשנת 1963 החלה הנגרייה בייצור של רהיטים לבתי כנסת במהלך כל השנה.

בשל החשיבות הרבה שייחס הציבור הדתי-לאומי דאז לחיזוק היישובים בגליל, זכה טקס חנוכת בית הכנסת בלביא לחשיפה רבה, ומבקרים רבים פקדו אותו ובאו להתרשם מהמבנה. המבקרים התרשמו מהריהוט שהוצב בבית הכנסת, מהסגנון ומטיב העבודה, ובמיוחד מצוות הנגרים שעסק במלאכה, ובעקבות כך התקבלו הזמנות רבות מהנגרייה. ה"סנונית" הראשונה הייתה בית כנסת דתי-לאומי בבני ברק, ולאחריה התקבלו פניות נוספות מבתי כנסת וישיבות.

במהלך השנים פרצו שתי שריפות אשר כילו חלק ניכר מהנגרייה, אולם בשני המקרים החליטו חברי הקיבוץ להקים את הנגרייה מחדש, להשקיע בתהליך השיקום ולצאת למסע רכש של מכונות חדשות.

בשנת 2012 רכשו לביא את "בית האומן" שבבעלות אברהם פריד, שעסק בייצור מוצרים משלימים (ארונות קודש, בימות, עמודי חזן ומוצרי אמן), וכיום מייצר המפעל את מוצרי הריהוט והעיצוב לבתי הכנסת. לביא היא החברה הגדולה בעולם בעיצוב, חידוש ריהוט ואבזור בתי כנסת, עם ותק של שישה עשורים ולמעלה מ־6,000 פרויקטים בישראל ובקהילות יהודיות בעולם.

בין בתי הכנסת המפורסמים שריהט המפעל ניתן למנות את בית הכנסת בקשת וילסון בכותל המערבי, בית הכנסת הגדול של חסידות בעלז בירושלים, בית הכנסת פורסט היל בטורונטו, קנדה, בית הכנסת על שם הבבא סאלי בנתיבות ובית הכנסת במרכז היהודי החדש במוסקבה, רוסיה.

רוב בתי הכנסת שהחברה מרהטת נסמכים על יכולות העיצוב של לביא ומיעוטם מגיעים ללביא בליווי אדריכלי או ליווי של מעצב פנים.

## קישורים חיצוניים

* 
* לביא תעשיות רהיטים באתר התאחדות התעשיינים בישראל

## הערות שוליים

קטגוריה:תעשיית ריהוט בישראל
קטגוריה:לביא (קיבוץ)
רינאל מוחמטוב

**רינאל אלברטוביץ' מוחמטוב** (נולד ב-21 באוגוסט 1989, בכפר אלכסייבסקויה, טטרסטן, ברית המועצות) הוא שחקן תיאטרון וקולנוע רוסי ממוצא טטארי, הידוע בעיקר בזכות גילום דמותו של ד'ארטניאן בסרט "שלושת המוסקטרים" ודמות החייזר בסרט "משיכה" והמשכו "פלישה".

## ביוגרפיה
הוא סיים את לימודיו במחלקה לקרקס בבית הספר לתיאטרון של קאזאן.

ב-2012 סיים את לימודיו בבית הספר-סטודיו של התיאטרון לאומנויות במוסקבה ("האולפן השביעי" בהדרכת הבמאי קיריל סרברניקוב). באותה שנה קיבל את פרס טרחאנוב של התיאטרון והיה ממצטייני בית הספר.

משנת 2012 — מופיע כשחקן במרכז "גוגול".

## חיים אישיים
אשתו הראשונה — *קרולינה ירוזלימסקאיה, הייתה סטודנטית במכון שצ'וקין* לתיאטרון (בשנים 2013-2015).

אשתו השנייה — *סוזנה אקז'ייבה*, היא שחקנית (2015). ב-2016, לזוג נולדה בת בשם יביה.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה רוסים
קטגוריה:רוסים שנולדו ב-1989
פסגת דול (רכס בריטניה)

**פסגת דול** (באנגלית: **Doll Peak**) היא הר בצפון מערב הרי ריוונס, ברכס בריטניה שבאנטארקטיקה.

גובהה של הפסגה 2,130 מטרים מעל פני הים.

## היסטוריה
### מקור השם

הפסגה נקראת על שם בריגדיר גנרל קארל ה. דול (Karl H. Doll) אשר כיהן כמפקד המבצעים של כנף ההובלה הטאקטית 109 של חיל האוויר של ארצות הברית, וסייע בהטמעת השימוש במטוסי לוקהיד LC-130 שהיו בשימוש חיל הים האמריקאי במשמר הלאומי האווירי של ארצות הברית.

## קישורים חיצוניים
* פסגת דול באתר הסקר הגאולוגי של ארצות הברית
* פסגת דול באתר הגאזט האנטארקטי של ממשלת אוסטרליה
* תצלום לוויין של פסגת דול

## הערות שוליים

דול
קטגוריה:ארצות הברית באנטארקטיקה
הרביעייה הישראלית העכשווית

**הרביעייה הישראלית העכשווית** היא רביעיית מיתרים ישראלית, שהוקמה בשנת 2001. הרביעייה נודעת בשיתופי פעולה
עם אמנים בתחומים שונים, כגון תיאטרון, מחול וכוריאוגרפיה, ציור וווידאו, שהביאו ליצירות בין-תחומיות מקוריות.
היא מבצעת ומקליטה מוזיקה ישראלית עכשווית, פופולרית ואתנית עם הרכבים ומוזיקאים שונים בארץ. מלחינים שונים הקדישו לה יצירות פרי עטם.

## חברי הרביעייה
*הדס פבריקנט - כינור
*טלי גולדברג - כינור
*גליה חי - ויולה
*הילה אפשטיין - צ׳לו

הרביעייה מופיעה בישראל ובעולם, בקונצרטים ובפסטיבלי מוזיקה. בארץ הופיעה בפסטיבל ישראל, בפסטיבל האביב הבינלאומי בראשון לציון, הביאנלה למוזיקה בת זמננו במוזיאון תל אביב, "צלילים במדבר" בשדה בוקר, ימי המוסיקה בגליל העליון בכפר בלום, "הרמת מסך" בתל אביב ועוד. נוסף לכך מופיעה הרביעייה בסדרות מוזיקה קאמרית במוזיאון תל אביב לאמנות, באולם הכט בחיפה, ב"אתנחתא" באולם הנרי קראון בתיאטרון ירושלים, במשכן אמנויות הבמה בתל אביב ועוד.

מחוץ לגבולות הארץ מופיעה הרביעייה הישראלית העכשווית בארצות הברית, אנגליה, פולין ואיטליה, בקונצרטים ובפסטיבלים.

בין חברי הרביעייה בעבר ניתן לכלול את הויולנית קטיה פולין והצ'לן עירא גבעול.

## פרסים ואותות הוקרה
* פרס ראשון בתחרות הבינלאומית למוזיקה בת-זמננו בקרקוב, פולין, לשנת 2004
* פרס שרת החינוך והתרבות לביצוע מצטיין של יצירה ישראלית לשנת 2003
עוד זכתה במלגות שונות, בהן מלגת אקדמיה ולקרוזה בצרפת, מלגת אלפרד אנסור באנגליה ומלגות קרן התרבות אמריקה-ישראל

## קישורים חיצוניים

* אתר הבית של תמונע, "הרביעייה הישראלית העכשווית
* 
* יוטיוב, הרביעייה הישראלית העכשווית באוניברסיטת חיפה אביב 2006

קטגוריה:רביעיות מיתרים ישראליות
קומיפורוס

ממוזער|קומיפורוסים שעלו כשלל דיג בימת באיקל.
**קומיפורוס** (שם מדעי: *Comephorus*) הוא סוג של דגי גרם השוכנים רק בימת באיקל העמוקה שבסיביר. זהו הסוג היחיד במשפחה **קומיפוריים** (Comephoridae) שבסדרת העקרבנונאים ובו שני מינים.
## מאפיינים
המין *Comephorus baikalensis* יכול להגיע לאורך 20 סנטימטר והמין *Comephorus dybowskii* מגיע לאורך 16 סנטימטר. שניהם בעלי גוף שקוף חסר כל קשקשים, מה שהופך אותם למינים לא כשרים למאכל. הם בעלי סנפירי חזה רחבים העוזרים להם לשחות וסנפירי גב ושת קצרים הנפרשים מאחוריהם. הנב דק והראש מוארך עם עיניים גדולות המותאמות לחשיכה ולסתות ארוכות. לדגים יש עצמות קטנות אבל אחוז גדול של שמן (למעלה משליש המשקל) בגופם. במראם והתמחותם הם מזכירים דגי תהומות. קרוביהם העיקריים הם בני משפחת הקוטוסיים ובני המשפחות האנדמיות לבאיקל Cottocomephoridae ו-Abyssocottidae.

דגים אלה מהווים מעל 70% מדגי באיקל והם משמשים דגי מאכל טעימים בסיביר וכן מהווים מעל 90% ממזונו של כלב הים האנדמי לבאיקל - פוסה באיקלית. בתורם הם טורפים שטרגליים, שטצדאים וגם מדגיגי עקרבנונאים שונים מדגיגי בני מינם.

## מינים
* *Comephorus baikalensis*
* *Comephorus dybowskii*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1800
קטגוריה:טקסונים שתוארו בידי ברנר-ז'רמין דה לספד
קטגוריה:עקרבנונאים
קטגוריה:בעלי חיים באגם באיקל
קוטומיפוריים

**קוטומיפוריים** (שם מדעי: Cottocomephoridae) היא משפחה של דגי גרם קטנים השוכנים רק בימת באיקל שבסיביר. הם קרוביהם של הקומיפוריים ובני המשפחה Abyssocottidae, כולם מסדרת העקרבנונאים וקרוביהם של הקוטוסיים. כמה חוקרים משייכים אותם עד היום למשפחה בעוד אחרים רואים בהם משפחה עצמאית. המשפחה כוללת ארבעה סוגים ובהם תשעה מינים.

הקוטומיפוריים דומים לקוטוסיים ובעלי סנפירי חזה רחבים, עיניים מגודלות המותאמות לחשיכה וצבעים כחולים-אפורים המתאימים לסביבתם. הם מצויים על הקרקעית ומחפשים טרף קטן. בתורם הם נאכלים בידי טורפי האגם ובעיקר בידי הפוסה הבאיקלית המתבססת עליהם בסתיו.

## סוגים
* *Batrachocottus *- בו ארבעה מינים
* *Cottocomephorus *- בו שלושה מינים
*סוג ומין יחיד *Leocottus kesslerii*
*סוג ומין יחיד *Paracottus knerii*
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עקרבנונאים
קטגוריה:בעלי חיים באגם באיקל
איתמר מדיקל

**איתמר מדיקל בע"מ** היא חברה העוסקת בפיתוח ושיווק מכשור רפואי לאבחון הפרעות נשימה בשינה, ולאבחון מוקדם של טרשת עורקים.

## היסטוריה
איתמר מדיקל נוסדה בשנת 1997 על ידי ד״ר גיורא ירון, פרופ׳ דניאל גור, פרופ׳ פרץ לביא ומרטין גרסטל, וקרויה על שם אחיו של ד״ר ירון, סגן , שנהרג במלחמת יום הכיפורים, במהלך מבצע קינוח לכיבוש החרמון, בעת ניסיון לחלץ פצוע מהמחלקה עליה פיקד. על מעשהו זה קיבל את עיטור העוז.

בשנת 2000 השקיעה חברת מדטרוניק 20 מיליון דולר באיתמר מדיקל.

ב-2007 הונפקה בבורסה לניירות ערך בתל אביב וגייסה 105 מיליון שקל הנפקה ראשונה של מניות, איגרות חוב להמרה ואופציות.

משרדיה הראשיים ממוקמים בקיסריה. בנוסף, לחברה יש משרדים בארצות הברית.

בשנת 2015 הפכה קבוצת ההשקעות ויולה לבעלת המניות הגדולה בחברה לאחר שהשקיעה בה כ-28 מיליון דולר.

בשנת 2017 חתמה החברה על הסכם הפצה עם חברת המכשור הרפואי הבינלאומית פיליפס.

בספטמבר 2021 נרכשה על ידי חברת "זול מדיקל" (ZOLL Medical) מקבוצת Asahi Kasei מיפן, תמורת 538 מיליון דולר.

## מוצרים
מוצריה החברה מבוססים על אות ה-(PAT (Peripheral Arterial Tone ומאפשרים גילוי בשלב מוקדם של מחלת לב, וגילוי הפרעות נשימה בזמן שינה ללא צורך באשפוז. חברת איתמר מדיקל היא זו שאיתרה את אות ה-PAT לראשונה. האות מודד את השינוי בנפח הפעימה של העורקים ההיקפיים, וכן מדדים שונים בפעילות העורקים, שמשקפים את השינוי בתפקוד שכבת האנדותל.

ה-WatchPAT, מכשיר הדגל של החברה המבוסס על המצאה של פרופ' פרץ לביא, ד״ר יעקב (קובי) שפי וד״ר בוב שנאל, מאפשר לבצע בדיקת ללא צורך באשפוז, זאת תוך כדי צמצום כולל של עלות הטיפול. מוצר זה מאבחן הפרעות דום נשימה בשינה שהוכחו, בין היתר, כגורם סיכון משמעותי למחלות קרדיולוגיות וליכולת לטפל בהן, ושהטיפול בהן מקטין את הסיכון ואת התוצאים הקרדיווסקולרים הנלווים. מאז שנת 2014 ,החברה מתמקדת בשיווק מוצריה ושירותיה בתחום הקרדיולוגי, בעיקר בארצות הברית, באמצעות ארגון מכירות ישיר ובתמיכת הסכם שיווק עם חברת מדטרוניק.

המוצר השני של החברה, ה-EndoPAT, מאבחן אי תפקוד אנדותלי, שהוכח כמנבא של מחלות קרדיווסקולריות. המוצר קיבל את אישור מנהל המזון והתרופות האמריקאי (FDA) בשנת 2004. בשנת 2007 החלה בשיתוף פעולה עם חברת התרופות מרק (Merck) בניסוי תרופתי בתחום מחלות הלב, בו איתמר מדיקל סיפקה מידע קליני בניסוי שנערך בכמה אתרים באמצעות מכשיר ה-EndoPAT. אך המכשיר לא זכה להצלחה מסחרית.

## קישורים חיצוניים
* 

* הרצאתו של גיורא ירון במרכז ברוניצה ליזמות: בטכניון בניית חברה מ-א' עד ת' - חקר מקרה של איתמר מדיקל, באתר יוטיוב
* 
## הערות שוליים

קטגוריה:תעשיית אלקטרוניקה בישראל
קטגוריה:יצרני מכשור רפואי ישראלים
קטגוריה:חברות שנסחרו בבורסה לניירות ערך בתל אביב
קטגוריה:קיסריה: חברות
הטלוויזיה הלטבית

**הטלוויזיה הלטבית** (בלטבית: **Latvijas Televīzija**) היא תחנת הטלוויזיה הציבורית של לטביה.

רשת הטלוויזיה הוקמה ב-1954 ושידרה בשחור-לבן, ב-1974 היא עברה לשיטת SECAM וב-1998 שונה התקן לPAL, ב-2008 התחילה להיות משודרת בDVB-T, היא ממומנת בכ-60 % על ידי ממשלת לטביה ו-40 % על ידי פרסומות, היא מחזיקה בשני ערוצים המשדרים בלטבית וברוסית, ערוץ LTV1 המשדר את האירוויזיון וערוץ LTV7 המשדר אירועי ספורט כמו אולימפיאדות.

ב-1993 הצטרפה התחנה לאיגוד השידור האירופאי, היא אירחה את אירוויזיון 2003 ואת אליפות העולם בהוקי קרח 2006.

## קישורים חיצוניים
* 

## הערות שוליים

קטגוריה:שידור ציבורי
קטגוריה:לטביה: טלוויזיה
אוקראינה באירוויזיון הילדים 2018

**[[אוקראינה]] ב[[אירוויזיון הילדים 2018]]** השתתפה עם השיר "Say love" אותו ביצעה דרינה קראסנובטסקה. השיר סיים במקום ה-4 עם 182 נקודות.

## לפני אירוויזיון הילדים
### בחירת השיר והנציג

השנה לא התקיימה תחרות לבחירת השיר והנציג, אלא התקיימה הצבעה באינטרנט מ-28 באוגוסט 2018 עד ל-3 בספטמבר 2018 כדי להחליט על הזוכה. ב-10 בספטמבר 2018 נבחרה דרינה קראסנובטסקה לייצג את אוקראינה בתחרות עם השיר "Say love".
## באירוויזיון הילדים

דרינה קראסנובטסקה הופיעה ראשונה על הבמה לפני פורטוגל. אוקראינה סיימה במקום ה-4 עם 182 נקודות.

### נקודות שהוענקו לאוקראינה
**חבר השופטים:**

הקהל העניק לאוקראינה 78 נקודות 

### נקודות שהוענקו על ידי אוקראינה

## ראו גם
* אירוויזיון הילדים 2018

קטגוריה:אירוויזיון הילדים 2018
קטגוריה:אוקראינה: תרבות
דן כהן (ראש מועצה)

**דן כהן** (נולד ב-22 באוגוסט 1962, כ"ב באב ה'תשכ"ב) הוא רב, מחנך, איש ציבור, ופוליטיקאי חרדי. כיהן כראש מועצת רכסים, מטעם מפלגת ש"ס.

## ביוגרפיה
דן כהן נולד וגדל ביישוב רכסים להורים שעלו לישראל מתוניסיה. למד בכפר הנוער הדתי. כהן שירת בחיל האוויר, כאיש צוות קרקע בטייסת מסוקים ובהמשך, כטכנאי מסוקים בכיר. עם שחרורו מצה"ל, למד בישיבת "נתיבות עולם" ובהמשך, בישיבת "כנסת חזקיהו" בכפר חסידים. בתקופה זו, הוסמך לרבנות. הוא בעל תואר B.A בחינוך ותעודת הוראה ממשרד החינוך.

לאחר ההסמכה הרבנית, כיהן שנים רבות כמחנך במוסדות "אור חדש" ברכסים, ובמוסדות מגדל אור במגדל העמק.

בשנים 2008–2013 כיהן כראש מועצת רכסים מטעם מפלגת ש"ס, ברוטציה עם יצחק רייך, נציג מפלגת "דגל התורה". משנת 2014 שימש כסגנו וממלא מקומו של ראש המועצה.

בספטמבר 2018, לקראת הבחירות לרשויות המקומיות בישראל, הגיעו ש"ס ודגל התורה שוב להסכם רוטציה, במסגרתו תמכו שתי המפלגות בכהן. כהן הוכרז כזוכה לאחר שלא נרשמו מועמדים נוספים.

במסגרת כהונתו בראשות המעוצה וחברותו כסגן ראש המועצה קידם כהן רבות את עתודות הקרקע הרבות שסביב רכסים דבר שהוביל לחתימת הסכם גג עם משרד הבינוי והשיכון והוספת אלפי יחידות דיור חדשות הן בגבעה ג' והן בגבעת הפרסה. כמו כן, פעל רבות בשיתוף השר ישראל כץ ומשרד התחבורה לחבר את רכסים למטרופולין חיפה ולכביש 6.

בבחירות לרשויות המקומיות בישראל בפברואר 2024 לא התמודד למועצה והוחלף בראשות רשימת ש"ס המקומית, מוטי ויזגן. ויזגן הפסיד בבחירות ליצחק רייך.

כהן נשוי לאיריס, מחנכת במוסדות "אור חדש" ביישוב רכסים.

## הערות שוליים

קטגוריה:אנשי חינוך חרדים ישראלים
קטגוריה:ראשי רשויות מקומיות מטעם ש"ס
קטגוריה:ראשי מועצת רכסים
קטגוריה:בוגרי ישיבת כנסת חזקיהו-כפר חסידים
קטגוריה:בוגרי ישיבת נתיבות עולם
קטגוריה:בוגרי כפר הנוער הדתי
קטגוריה:אישים ממוצא יהודי-תוניסאי
קטגוריה:ישראלים שנולדו ב-1962
אונירודיים

**אונירודיים** (שם מדעי: Oneirodidae) היא משפחת דגים מסדרת החכאים החיים באוקיינוסים השונים באזורים טרופיים עד ממוזגים וחיים רק בתהומות. זוהי משפחה הכוללת מינים רבים החיים בעומק ורובם כמעט ולא נחקרו.

אורכם של המינים הגדולים מגיע ל-20 ס"מ ורוב המינים קטנים בהרבה. כמו הרבה מהמינים הנקבות גדולות בהרבה מהזכרים. צורתם של דגים אלה כדורים עם ראשים גדולים המזכירים צפרדעים אך חלקם בעלי לסתות מוארכות. על חלק מהראשים צומחים זיזי קרניים מרתיעים. לכולם גם סנפיר גבי המתפתל ומכיל איבר זוהר המשמש כפיתיון לטרף. סנפיריהם קטנים ומצוייצים.

הם טורפים מיני דגים וחסרי חוליות ימיים שהם מושכים לפיהם. 
## סוגים
*סוג ומין יחיד *Bertella idiomorpha*
* *Chaenophryne*
*סוג ומין יחיד *Chirophryne xenolophus*
*סוג ומין יחיד *Ctenochirichthys longimanus*
*סוג ומין יחיד *Danaphryne nigrifilis*
*סוג ומין יחיד* Dermatias platynogaster*
* *Dolopichthys*
*סוג ומין יחיד *Leptacanthichthys gracilispinis*
* *Lophodolos*
* *Microlophichthys*
* *Oneirodes*
*סוג ומין יחיד *Pentherichthys atratus*
* *Phyllorhinichthys*
*סוג ומין יחיד *Puck pinnata*
* *Spiniphryne*
*סוג ומין יחיד *Tyrannophryne pugnax*

## קישורים חיצוניים

קטגוריה:בעלי חיים שתוארו ב-1878
קטגוריה:טקסונים שתוארו בידי תאודור גיל
קטגוריה:חכאים
מלנוציטיים

**מלנוציטיים** (שם מדעי: Melanocetidae) היא משפחת דגים מסדרת החכאים השוכנים במצולות האוקיינוס השונים וחלקם חיים אפילו בים רוס שבאנטארקטיקה. במשפחה רק סוג יחיד - **חכאי שטני** (*Melanocetus*) ובו שישה מינים.
## מאפיינים
חכאים אלה בעלי גוף כדורי עם ראש ולסתות גדולות מאוד והם חסרי קשקשים. הנקבות גדולות בהרבה מהזכרים, עד לגודל 18 ס"מ לעומת הזכרים שאורכם רק 3 ס"מ, ובעלות שיניים מגודלות הפונות אחורה ועוזרות להתגבר על טרף הקרוב לגודלם גם. בקצה הגולגולת ישנו זיז סנפיר מתפתל המכיל איבר זוהר משתמש לפיתיון הטרף. החכאים נעים לאיטם אל יכולים לפעור את פיהם המבעית במהירות ולחסל את הטרף הכולל דגים קטנים, דיונונים ויצורים נוספים.

חכאים אלה מצויים בסביבות עומק 3,000 מטר ונעים כל חייהם במצולות.

## מינים
* *Melanocetus eustalus*
* *Melanocetus johnsonii*
* *Melanocetus murrayi*
* *Melanocetus niger*
* *Melanocetus polyactis*
* *Melanocetus rossi*
## קישורים חיצוניים

קטגוריה:בעלי חיים שתוארו ב-1864
קטגוריה:טקסונים שתוארו בידי אלברט גינטר
קטגוריה:חכאים
טקס פרסי אוסקר ה-78

**טקס פרסי אוסקר ה-78** (באנגלית: **78th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2005 נערך בתיאטרון קודאק שבלוס אנג'לס, קליפורניה, ב-5 במרץ 2006. הקומיקאי ג'ון סטיוארט הנחה את הטקס בפעם הראשונה שלו.

סרט הדרמה "התרסקות" זכה בפרס הסרט הטוב ביותר, וכן בפרסי התסריט המקורי הטוב ביותר והעריכה הטובה ביותר. שלושה סרטים נוספים זכו ב-3 פרסים בטקס: "הר ברוקבק" (אשר זכה בפרס הבמאי הטוב ביותר), "קינג קונג" ו"זכרונותיה של גיישה". אף סרט נוסף לא זכה ביותר מפרס אחד בטקס.

במהלך הטקס הוענק פרס אוסקר לשם כבוד לבמאי, לתסריטאי ולמפיק רוברט אלטמן.

## זכיות ומועמדויות
[200px|ממוזער|שמאל|[אנג לי, הבמאי הטוב ביותר.]]
[200px|ממוזער|שמאל|[פיליפ סימור הופמן, השחקן הטוב ביותר.]]
[200px|ממוזער|שמאל|[ריס וית'רספון, השחקנית הטובה ביותר.]]
[200px|ממוזער|שמאל|[ג'ורג' קלוני, שחקן המשנה הטוב ביותר.]]
[200px|ממוזער|שמאל|[רייצ'ל וייס, שחקנית המשנה הטובה ביותר.]]

## סרטים עם מספר זכיות ומועמדויות
[200px|ממוזער|שמאל|[ג'ון סטיוארט, מנחה הטקס.]]

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:2006 בארצות הברית
קטגוריה:טקסי פרס אוסקר
לינופריניים

**לינופריניים** (שם מדעי: Linophrynidae) היא משפחת דגי גרם טורפים מסדרת החכאים החיים במעמקי אוקיינוסים הטרופיים.

דגים אלה בעלי גוף כדורי, ראשים גדולים המזכירים ראשי קרפדות ולסתות גדולות בתוכם שיניים מחודדות. יש להם מספר זיזי קרניים מעל הגולגולת ומעל החוטם איבר המייצר אור במטרה למשוך את הטרף. לבני משפחה זו ישנו גם מתחת לסנטר גדיל מסועף המזכיר צמח וייתכן שגם מפתה את הטרף להתקרב אליהם. הם כמעט חסרי בשר ולמינים רבים העצמות מובלטות, בייחוד עצמות הלסת.

נקבות החכאים גדולות יותר מהזכרים, באורך 23 ס"מ לעומת 5 ס"מ. צבעם חום כהה בעוד הזכרים חסרי צבע. הזכרים נראים עדינים בהרבה והם בעלי לסתות קצרות. הם חסרי קיבה או שיניים מחפשים נקבה בעזרת חוש ריחם המפותח ועיניהם המותאמות לחושך. לעומתם הנקבות בעלות לסתות מאיימות והם טורפות של דגים ויצורים אחרים הנמשכים לשיניהם.

## סוגים
* Acentrophryne - בו 2 מינים
*סוג יחיד Borophryne apogon
*סוג יחיד Haplophryne mollis
* Linophryne - בו 22 מינים
*סוג יחיד Photocorynus spiniceps

## קישורים חיצוניים

קטגוריה:חכאים
סיב אוברי

**סיב אוברי** (בשוודית: **Siv Märta Åberg Archibald**; נולדה בשם **Siv Marta Karlbom** ב-7 במאי 1944) היא שחקנית שוודית.

## ביוגרפיה
אוברי נולדה ביבלה כסיב קרלבום.

ב-1964 זכתה בתואר מיס שוודיה וייצגה את שוודיה בתחרות מיס תבל שם נבחרה לסגנית שלישית. השתתפה באותה השנה בתחרות מיס אירופה וזכתה במקום השלישי.

ב-1967 החלה לשחק במספר פרקים בסדרה  באטמן בה שיחק אדם וסט ובשנה זו שיחקה גם בפרק של סדרת הפעולה של BBC "אני מרגל".

ב-1968 הופיעה בקומדיית המצבים "הגיבורים של הוגאן" המתרחשת במלחמת העולם השנייה. 

ב-1972 שיחקה בסרט הטלוויזיה "היה היה מזרן" "Once Upon a Mattress", המהווה עיבוד לקומדייה המבוססת על האגדה הנסיכה והאפון.

ב-1974 שיחקה בסרט "המורה" בו שיחקה גם מיס תבל מרלן שמידט.

ב-1976 הופיעה בתפקיד ללא קרדיט בסרט סרט אילם.

ב-1982 גילמה עוזרת בית בסרט הטלוויזיה "Drop-Out Father".

ב-1983 שיחקה את הנסיכה מרטה במיני סדרה רוחות מלחמה המבוססת על הרומן מאת הרמן ווק.

ב-1978 השתתפה בספיישל הטלוויזיוני "ארצות הברית נגד העולם" בה ידוענים מארצות הברית מתחרים במשימות ספורט נגד ידוענים ממדינות שונות ברחבי העולם.

מ-1967 ועד 1973 הייתה נשואה לבעלה הראשון תור אסביורן אוברי וב-1977 נישאה לבעלה השני קנת ארכיבלד.

## קישורים חיצוניים

* http://wwwc.aftonbladet.se/nyheter/9901/08/frosve2.html
* http://www.glamourgirlsofthesilverscreen.com/show/484/Sivi+Aberg/index.html

קטגוריה:שחקניות קולנוע וטלוויזיה שוודיות
קטגוריה:זוכות מיס שוודיה
קטגוריה:משתתפות בתחרות מיס תבל 1964
קטגוריה:משתתפות בתחרות מיס אירופה
קטגוריה:שוודים שנולדו ב-1944
מקדוניה הצפונית באירוויזיון הילדים 2018

**[[מקדוניה]] השתתפה ב[[אירוויזיון הילדים 2018]]** אשר התקיים ב-25 בנובמבר 2018 במינסק, בלארוס. מריה ספאסובסקה נבחרה לייצג את מקדוניה בתחרות עם השיר "Doma".

## לפני אירוויזיון הילדים
### בחירת השיר והנציג
ב-24 באוגוסט 2018 מריה ספאסובסקה נבחרה באופן פנימי כדי לייצג את מקדוניה בתחרות עם השיר "Doma".

## באירוויזיון הילדים

### מיקום השיר

### נקודות שהוענקו למקדוניה

### נקודות שהוענקו על ידי מקדוניה

## ראו גם
* אירוויזיון הילדים 2018

קטגוריה:אירוויזיון הילדים 2018
קטגוריה:מקדוניה הצפונית: תרבות
אלאוטריים

שמאל|ממוזער|230px|Eleotris fusca
שמאל|ממוזער|230px|Guavina guavina
שמאל|ממוזער|230px|Tateurndina ocellicauda
**אלאוטריים** (שם מדעי: Eleotridae) הם משפחה של דגי גרם מתת-סדרת דמויי-קברנון שבסדרת הדקראים. רובם חיים במי האזור האינדו פסיפי לאורך חופי אפריקה ואסיה הטרופיים אך חלק מהמינים חיים גם במי האוקיינוס האטלנטי שסביב חופי אמריקה ומערב אפריקה כולל במים ממוזגים. מינים רבים מהמשפחה חיים במים מתוקים ומים מליחים בבגרותם ואחד המינים חי אף במערות. רבים מבני המשפחה מגודלים כדגי נוי (למשל בני הסוג Hypseleotris ו-Tateurndina ocellicauda).

מיני המשפחה מזכירים את הקברנוניים ובעבר רבים מהם השתייכו למשפחה, אך הם חסרי את סנפיר האגן השטוח של הקברנוניים. כמו כן הם קרובים לפתלתוליים. הם משתנים בגודלם מאורך של 1 סנטימטר אצל בני הסוג Leptophilypnion עד המין Gobiomorus dormitor שאורכו 90 סנטימטר. רבים מהם בעלי צבעים מרהיבים בסנפיריהם. הם בעלי לסתות גדולות, עיניים גדולות וסנפירי חזה דמויי-מניפה איתם הם יכלים לשכב על הקרקעית.

דגים אלה הם אוכלי כל ואף טורפים המהווים בכמה אזורים כמו מימי גינאה החדשה או ניו זילנד את הטורפים הראשיים, במקום דגים טורפים אחרים.

כמה חוקרים משייכים חלק ממינים אלה לשתי משפחות אחרות: Butidae ו-Milyeringidae.

## סוגים
*סוג ומין יחיד Allomicrodesmus dorotheae
* Allomogurnda
* Belobranchus
*סוג ומין יחיד Bunaka gyrinoides
*סוג ומין יחיד Caecieleotris morrisi
* Calumia
* Dormitator
* Eleotris
* Erotelis
*סוג ומין יחיד Giuris margaritacea
* Gobiomorphus
* Gobiomorus
* Guavina
*סוג ומין יחיד Gymnoxenisthmus tigrellus
* Hemieleotris
* Hypseleotris
* Kimberleyeleotris
* Leptophilypnion
* Leptophilypnus
* Microphilypnus
* Mogurnda
* Paraxenisthmus
* Philypnodon
*סוג ומין יחיד Ratsirakia legendrei
*סוג ומין יחיד Rotuma lewisi
*סוג ומין יחיד Tateurndina ocellicauda
*סוג ומין יחיד Tyson belos
* Xenisthmus

## קישורים חיצוניים

* 

קטגוריה:דמויי-קברנון
שמריהו זסלבסקי

**שמריהו (שמי) זסלבסקי** (נולד ב-1952) הוא כדורסלן עבר ישראלי, ששיחק בהפועל גבת/יגור ובנבחרת ישראל.

## ביוגרפיה
נולד בקיבוץ יגור ובילדותו שיחק בקבוצת הנוער של הפועל יגור.

### קריירה מקצוענית
בעונת 1967/1968 בליגה הלאומית בכדורסל הופיע לראשונה במדי קבוצת הבוגרים של הפועל יגור, אשר סיימה את העונה במקום האחרון ונשרה לליגה השנייה.

לקראת עונת 1969/1970 התאחדה הפועל יגור עם הפועל גבת והפועל משמר העמק - לקבוצה מאוחדת בשם הפועל גבת/יגור. זסלבסקי המשיך בקבוצה המאוחדת.

בעונת 1971/1972 חזרה הקבוצה לליגה הראשונה. בעונת 1973/1974 רשם זסלבסקי את עונתו הטובה ביותר עם ממוצע נקודות עונתי של 14.1.

בעונת 1975/1976 בגביע המדינה, שותף לזכייתה של גבת/יגור בתואר היחיד שלה - גביע המדינה לאחר ניצחון על הפועל תל אביב. מדובר בקבוצה הראשונה מחוץ לעיר תל אביב שזוכה בתואר כלשהו (אליפות או גביע).

לאחר 9 עונות בהפועל גבת/יגור, בעונת 1976/1977 עבר להפועל ירושלים; בעונת 1977/1978 עבר להפועל רמת גן.

בעונה 1978/1979 חזר להפועל גבת/יגור, בסיומה פרש זסלבסקי מכדורסל וכן התפרקה הקבוצה המאוחדת.

### נבחרת ישראל
בשנת 1970 שיחק בנבחרת הנוער תחת המאמן רלף קליין ועוזרו דני ארז.

בשנת 1974 לקח חלק בזכיית הנבחרת הבוגרת במדליית הזהב בטורניר הכדורסל שנערך במשחקי אסיה שנערכו בטהראן שבאיראן, תחת המאמן אברהם חמו. במהלך הטורניר טל ברודי, אחד מגיבורי הזכייה, הופיע בפרסומים הרשמיים ובשידורי הטלוויזיה בשם "שמריהו זסלבסקי". הסיבה לכך היא שישראל לא הזמינה בתחילה את ברודי לטורניר, עקב חששה כי ברודי, בעל האזרחות האמריקאית, לא יורשה להשתתף. כשהתברר שהופעתו אפשרית, הוזעק ברודי לטהראן ממסע של מכבי תל אביב באוסטרליה, אלא ששמו לא היה ברשימת 12 השחקנים ששלחה ישראל מראש. לפיכך הוחלט לתת לברודי את חולצה מספר 10 שיועדה לזסלבסקי.

בסך הכל רשם זסלבסקי 7 הופעות במדי נבחרת ישראל.

## סטטיסטיקה
סה"כ נקודות בקריירה: 1,258

סה"כ משחקים בקריירה: 154

מקום ברשימת קלעי כל הזמנים: 321

עונות בליגה: 9

סה"כ נקודות בפלייאוף בקריירה: 70

סה"כ משחקי פלייאוף בקריירה: 15

מקום ברשימת קלעי כל הזמנים בפלייאוף: 469

## תארים
גביע המדינה - 1975/1976.

נבחרת ישראל - מדליית זהב במשחקי אסיה - 1974.

## לאחר הפרישה
כיום מתגורר בבית אלפא, עובד במועצה אזורית גלבוע.

אימן את קבוצת הכדורסל של בית אלפא.

## קישורים חיצוניים
* כרטיס השחקן באתר מנהלת הליגה

## הערות שוליים

קטגוריה:כדורסלני נבחרת ישראל
קטגוריה:כדורסלני הפועל ירושלים
קטגוריה:כדורסלני הפועל גבת
קטגוריה:יגור: אישים
קטגוריה:בית אלפא: אישים
קטגוריה:ישראלים שנולדו ב-1952
צרפת באירוויזיון הילדים 2018

**[[צרפת באירוויזיון הילדים|צרפת]] ב[[אירוויזיון הילדים 2018]]** השתתפה עם השיר "Jamais sans toi" שביצעה אנג'לינה נאבה. השיר סיים במקום ה-2 עם 203 נקודות.

## לפני אירוויזיון הילדים
### רקע
השנה צרפת תשתתף בתחרות לאחר 14 שנים מאז פרישתה ב-2004. השנה זאת תהיה השתתפותה השנייה של צרפת בתחרות.
### בחירת השיר והנציג
ב-12 באוקטובר 2018 נבחרה אנג'לינה נאבה בבחירה פנימית לייצג את צרפת בתחרות.

ב-15 באוקטובר 2018 נבחר השיר "Jamais sans toi" לייצג את צרפת בתחרות.

## באירוויזיון הילדים

אנג'לינה נאבה הופיעה בסדר ה-15 על הבמה, אחרי ישראל ולפני מקדוניה. השיר סיים במקום ה-2 עם 203 נקודות.

### נקודות שהוענקו לצרפת

### נקודות שהוענקו על ידי צרפת

## ראו גם
* אירוויזיון הילדים 2018

קטגוריה:אירוויזיון הילדים 2018
קטגוריה:צרפת: תרבות
קטגוריה:2018 בצרפת
יוליה לטינינה

**יוליה ליאונידובנה לטינינה** (ברוסית: **Ю́лия Леони́довна Латы́нина**, נולדה ב-16 ביוני 1966) היא סופרת ועיתונאית רוסיה. היא בעלת טור בעיתון נובאיה גזאטה ומנחה תוכנית רדיו פופולרית בתחנת אֶחוֹ מוסקבי (ברוסית: Э́хо Москвы́), וכן מחברתם של מעל 20 ספרים בסוגות שונות, ביניהן הגות פוליטית, היסטוריה, פנטזיה ומתח.

## ביוגרפיה
לטינינה נולדה במוסקבה ללאוניד לטינין, משורר וסופר, ואָלה לטינינה, מבקרת ספרות ועיתונאית. בשנות ה-80 למדה פילולוגיה במכון גורקי לספרות בעיר, ובשנת 1993 קיבלה תואר דוקטור ממכון גורקי לספרות עולמית במסגרת האקדמיה הרוסית למדעים.

לטינינה עבדה כעיתונאית בכלי תקשורת מרכזיים רבים בשנות התשעים וה-2000 המוקדמות, לרבות איזבסטיה, NTV ו-ORT. מאז שנת 2001 היא בעלת טור בנובאיה גזאטה ומאז שנת 2004 היא מנחה תוכנית רדיו בתחנת אחו מוסקבי, בשם "קוד גישה".

לטינינה הייתה חברה בארגון הגג של האופוזיציה הרוסית ועדת 2008.

בשנת 2007 קיבלה פרס על עבודתה מטעם העיתון האיטלקי קוריירה דלה סרה, שנקב בשמה כעיתונאית הזרה הטובה ביותר.
בשנת 2008 קיבלה את "פרס מגני החירות" מטעם מחלקת המדינה של ארצות הברית.

## השקפותיה
לטיטינה היא מבקרת חריפה של נשיא רוסיה ולדימיר פוטין ושלטונו, אותו היא מאשימה בשחיתות, בהונאת בחירות, בהרס האקלים העסקי והפיננסי של המדינה, ובמדיניות חוץ כושלת.

כמו כן לטינינה ידועה בהצהרותיה מעוררות המחלוקת; היא טוענת שזכות הצבעה לכל מרעה את מצבן של מדינות עניות, ומבקרת את הליברליזם המערבי וארגוני זכויות אדם על כך שהם לא מאפשרים לנצח במלחמה נגד הטרור.

לטינינה מגדירה עצמה ליברטריאנית, והייתה חברה במפלגה "הבחירה הדמוקרטית" המזדהה עם עמדות ליברליות קלאסיות. עם זאת, חלק מעמדותיה החברתיות של לטינינה נמצאות ימינה מהמקובל בקהלים אלה במדינות דוברות אנגלית.

## התקפות כנגדה
בלילה שבין ה-18 ביולי ל-19 ביולי 2017 הותקפה לטינינה בדירתה בגז רעיל ומאכּל-רקמות מטיב לא ידוע שפוזר בחלל הבית. בנוסף אליה נפגעו שמונה אנשים לרבות ארבעה קשישים ושני ילדים. היא סירבה להתלונן על התקיפה במשטרה שכן לטענתה זו אינה חוקרת מתקפות כנגד גורמי אופוזיציה.

ב-2 בספטמבר 2017 מכוניתה עלתה באש, והחוקר הממונה על התקרית טען שהיא "ניצתה מעצמה". שבוע לאחר מכן הכריזה לטינינה שהיא עוזבת את רוסיה ואינה מתכוונת לחזור בעתיד הנראה לעין, שכן הצתת המכונית היא בגדר ניסיון לרצח בעיניה.

## קישורים חיצוניים

* 

קטגוריה:סופרים רוסים
קטגוריה:עיתונאים רוסים
קטגוריה:מהגרות מרוסיה לארצות הברית
קטגוריה:אנשים שהוכרזו ברוסיה כ"סוכנים זרים"
קטגוריה:רוסיות שנולדו ב-1966
קטגוריה:רוסים שנולדו ב-1966
סרביה באירוויזיון הילדים 2018

**[[סרביה]] ב[[אירוויזיון הילדים 2018]]** השתתפה עם השיר "Svet" אותו ביצעה בויאנה רדובנוביץ'. השיר סיים במקום ה-19 עם 30 נקודות.

## לפני אירוויזיון הילדים
### בחירת השיר והנציג
ב-13 בספטמבר 2018 הוחלט בבחירה פנימית כי בויאנה רדובנוביץ' תייצג את סרביה עם השיר "Svet".

## באירוויזיון הילדים

סרביה הופיעה בסדר ה-10 על הבמה, אחרי אירלנד ולפני איטליה. סרביה סיימה במקום ה-19 עם 30 נקודות.

### נקודות שהוענקו לסרביה

* סרביה קיבלה 28 נקודות מהצבעה.

### נקודות שהוענקו על ידי סרביה

## ראו גם
* אירוויזיון הילדים 2018

קטגוריה:אירוויזיון הילדים 2018
קטגוריה:סרביה באירוויזיון
קורטני גיבס

**קורטני גיבס** (באנגלית: **Courtney Gibbs**; נולדה ב-20 באוגוסט 1966) היא שחקנית ודוגמנית אמריקאית. מיס ארצות הברית לשנת 1988.

## ביוגרפיה
גיבס נולדה בדאלאס, היא הוכתרה כמיס טקסס ארצות הברית לשנת 1988, בטקס שנערך באל פאסו באותה שנה היא הוכתרה גם כמיס ארצות הברית ובכך נהייתה לטקסנית הרביעית ברציפות שזוכה בתואר זה, במיס תבל עלתה לעשיריית הגמר וזאת לאחר שדורגה רביעית בתחרות המקדימה, תשיעית בשלה הראיונות, שמינית בבגדי הים ושישית בשמלות ערב.

ב-1989 גילמה את חברתו של לואיג'י בסדרת טלוויזיה המבוססת על ממשחקי וידאושחקי הווידאו האחים סופר מריו, ב-1990 הופיעה כמוכרת בקומדיה הרומנטית "ג'ו נגד הוולקנו" עם מג ראיין וטום הנקס, ב-1991 שיחקה עורכת דין בפרק של אופרת הסבון ימי חיינו, בשנה זו שיחקה גם בסדרה של רשת פוקס "DEA", ב-1992 שיחקה בסרט הקומדיה "האמת העירומה" לצד לו פריגנו. כדוגמנית השתתפה, בין היתר, בפרסומת של חברת המזון "SlimFast".

מ-1991 ועד 1995 הייתה נשואה לשחקן טום אפלין, ב-1999 נישאה לאיש העסקים אוורט מוקארוי ולהם בן ובת.

## קישורים חיצוניים

* https://www.apnews.com/631cec02f6ec7688da3e21f93ad6312e

* https://www.dmagazine.com/publications/d-magazine/1995/november/people-are-telling-us/

קטגוריה:אמריקאים ילידי טקסס
קטגוריה:דאלאס: אישים
קטגוריה:משתתפות בתחרות מיס תבל 1988
קטגוריה:זוכות מיס ארצות הברית
קטגוריה:זוכות מיס טקסס ארצות הברית
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
אזרבייג'ן באירוויזיון הילדים 2018

**[[אזרבייג'ן]] ב[[אירוויזיון הילדים 2018]]** השתתפה עם השיר "I wanna be like you" שבוצע על ידי פידאן חוסינובה. השיר סיים במקום ה-16 עם 47 נקודות.

## לפני אירוויזיון הילדים
### רקע
בשנה זאת אזרבייג'ן חוזרת לתחרות לאחר 5 שנים מאז פרישתה מהתחרות ב-2013. זאת השתתפותה השלישית של אזרבייג'ן בתחרות.

### בחירת הנציג
ב-18 בספטמבר 2018 נבחרה פידאן חוסינובה בבחירה פנימית לייצג את אזרבייג'ן בתחרות.

## באירוויזיון הילדים
פידאן חוסינובה הופיעה שיר מספר 7 על הבמה, לפני בלארוס ואחרי הולנד. אזרבייג'ן סיימו במקום ה-16 עם 47 נקודות.
### נקודות שהוענקו לאזרבייג'ן

### נקודות שהוענקו על ידי אזרבייג'ן

## ראו גם
* אירוויזיון הילדים 2018

קטגוריה:אירוויזיון הילדים 2018
קטגוריה:אזרבייג'ן באירוויזיון הילדים